laion/Wikipedia-Exotic huggingface dataset:
აფიანჩის ჭა

აფიანჩის ჭა — კარსტული ჭა საქართველოში, აფხაზეთში, გულრიფშის მუნიციპალიტეტის სოფელ წებელდის ტაფობში, აფიანჩა-ჩაჟოუშის ქედის ჩრდილოეთ კალთის ზედაცარცულ კირქვებში. სიღრმე 70 მ. ჭის პირი ვიწრო მილისებური ხვრელია. ქიმიური ნალექებიდან გვხვდება სტალაგმიტები და კალციტის მოფარდაგებანი; მექანიკურიდან ნგრევის ადგილობრივი მასალა, თიხის ნაფენები. ჰავა სტატიურია. ქართული საბჭოთა ენციკლოპედია, ტ. 2, თბ., 1977. — გვ. 17. ყიფიანი შ., ტინტილოზოვი ზ., ოქროჯანაშვილი არს., ჯიშკარიანი ვ., საქართველოს კარსტული მღვიმეების კადასტრი, თბ., 1966.
მირიან რობაქიძე

მირიან რობაქიძე (დ. 14 მარტი, 1995) — ქართველი ფეხბურთელი, საფეხბურთო კლუბ „ზესტაფონის“ მცველი. უმაღლესი ლიგა ჩემპიონი (1): 2011/2012 საქართველოს თასის ფინალისტი (1): 2011/2012 საქართველოს სუპერთასის გამარჯვებული (2): 2011/2012, 2012/2013 პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი ზესტაფონის ოფიციალურ საიტზე დაარქივებული 2016-03-05 საიტზე Wayback Machine. (ქართული ენა)
მიხეილ ვაჭარაძე

მიხეილ ვაჭარაძე (დ. 9 ნოემბერი, 1997) — ქართველი ფეხბურთელი, საფეხბურთო კლუბ „ზესტაფონის“ ნახევარმცველი. პროფილი Soccerway-ზე (ინგლისური) პროფილი ზესტაფონის ოფიციალურ საიტზე[მკვდარი ბმული] (ქართული ენა)
ფერდინანდ II (ორი სიცილია)

ფერდინანდ II (იტალ. Ferdinando Carlo; დ. 12 იანვარი, 1810 — გ. 22 მაისი, 1859) — ორი სიცილიის სამეფოს მეფე 1830–1859 წლებში. ორი სიცილიის — ნეაპოლისა და საკუთრივ სიცილიის ტახტზე ასვლისას ფერდინანდმა უარყო მამის ტირანული პოლიტიკია, გაათავისუფლა პოლიტიკური პატიმრები და რეფორმების გატარებას მიჰყო ხელი. მაგრამ თანდათანობით ის უფრო ავტორიტარულ მმართველად იქცა და დაუნდობლად ებრძოდა ნებისმიერ ამბოხს. 1848 წელს იტალია რევოლუციამ მოიცვა, ხოლო პალერმოში აჯანყებულებმა წარმატებას მიაღწიეს. ნეაპოლში გაშლილმა სააგიტაციო მუშაობამ ფერდინანდი აიძულა, ხელი მოეწერა კონსტიტუციისათვის, მაგრამ როცა მისმა ჯარმა ნეაპოლელი აჯანყებულები დაამარცხა, ფერდინანდმა კონსტიტუცია ნაკუწებად აქცია და სიცილიის დასაბრუნებლად დაიძრა. სიცილიის ქალაქების მძიმე დაბომბვამ მას მეტსახელი — „მეფე ბომბი“ მოუტანა. ბრიტანელმა უილიამ ეუორტ გლედსტონმა მის ტირანულ მმართველობას „სამთავრობო სისტემაში შეღწეული უღმერთობა“ უწოდა. მისი გარდაცვალებიდა მოკლე ხანში, 1859 წელს ორი სიცილია ერთიანი იტალიის შემადგენლობაში შევიდა. ნ. ქოთორნი. ტირანები, გვ. 114 — თბილისი, „კლიო“, 2011.
კირჩხიბის თანავარსკვლავედი

კირჩხიბის თანავარსკვლავედი (ლათ. Cancer) — ზოდიაქოს ერთ-ერთი თანავარსკვლავედი. მისი უბრწყინვალესი ვარსკვლავი 3,5 ვიზუალური ვარსკვლავიერი სიდიდისაა. ამ თანავარსკვლავედშია ვარსკვლავთა გროვა M 44 (ბაგები) — რომელიც შეუიარაღებელი თვალითაც შეიმჩნევა. 2 ათასი წლის წინათ (ასტრონომიული ტერმინოლოგიის ჩამოყალიბების პერიოდში) ამავე თამავარსკვლავედში იყო ზაფხულის მზებუდობის წერტილი. რის გამოც დედამიწის ჩრდილოეთ ტროპიკს კირჩხიბის ტროპიკი ეწოდება. კირჩხიბზე დამზერის საუკეთესო პირობებია იანვარ-თებერვალში. ჩანს სსრკ-ის მთელი ტერიტორიიდან. ქართული საბჭოთა ენციკლოპედია, ტ. 5, თბ., 1980. — გვ. 535. Star Tales -Cancer
აფიანჩა-ჩიჟოუშის ქედი

აფიანჩა-ჩიჟოუშის ქედი (სერი), განედური, ანტიკლინური, დაბალი ქედი საქართველოში, გულრიფშის მუნიციპალიტეტში. მდებარეობს მდინარეებს კელასურსა და კოდორს შორის, წებელდის ტაფობს ესაზღვრება სამხრეთიდან. აგებულია ნეოგენური ქვიშაქვების, თიხებისა და კირქვებისაგან. ქედის აბსოლუტური სიმაღლეები მერყეობს 650-1036 მ-ს შორის. თხემი მოკავებულია, ჩრდილოეთი კალთა - დამრეცი, სამხრეთი - შედარებით ციცაბო. კალთები ტყითაა შემოსილი, ქედის შუა ნაწილი უტყეოა და ათვისებულია სამეურნეოდ. უკლება დ., ენციკლოპედია „საქართველო“, ტ. 1, გვ. 247, თბ., 1997
ჰუნ სიუ-ჩიუანი

ჰუნ სიუ-ჩიუანი (ჩინ.: 洪秀全; დ. 1 იანვარი, 1814 — გ. 1 ივნისი, 1864) — ჩინელი მხედართმთავარი, რომელიც მეთაურობდა ტაიპინის აჯანყებას ცინის დინასტიის წინააღმდეგ. ხანგრძლივი უგონო მდგომარობიდან გამოსვლის შემდეგ ჰუნმა განაცხადა, რომ ღმერთს შეხვდა და ქრისტიანობა მიიღო. ხუნის მტკიცებით, მას „დემონების“ — ქვეყნის მმართველი მანჯურიელების ჩინეთიდან განდევნის მისია ჰქონდა დაკისრებული. ის შევიდა სექტაში, რომელსაც „ღვთის მადიდებელთა საზოგადოება“ ერქვა და მალე მის ლიდერადაც იქცა. 1851 წელს მათ ქალაქი იუნანი აიღეს და ჰუნმა გამოაცხადა ახალი — ტაიპინ ტიენ-კუს — დიადი მშვიდობის ზეციური სამეფოს დინასტიის დაბადების შესახებ, რომლის მეფედ თავის საკუთარი თავი — ტიენ უანი ანუ — ზეციური მეფე დაასახელა. ჰუნმა ჩამოაყალიბა არმია, რომელშიც მილიონზე მეტი მამაკაცი და ქალი მსახურობდა. მათ ერთმანეთთან კონტაქტის უფლება არ ჰქონდათ. დაქორწინებულ წყვილებსაც კი ეკრძალებოდათ ერთმანეთთან სექსუალური კავშირის დამყარება, თუმცა თავად ჰუნი საკუთარ უზარმაზარ ჰარამხანაში ატარებდა დროის უმეტეს ნაწილს. 1853 წელს ჰუნის ჯარმა დიადი ქალაქი ნანკინი დაიპყრო. როცა ჰუნის სახელმწიფო მინისტრმა — იან სიუჩინმა მის აბსოლუტურ ძალაუფლებაში ეჭვი შეიტანა, ის უმალ სიცოცხლეს გამოასალმეს. მანჯურიელების მიერ დაწყებული კონტრშეტევის დროს ჰუნმა ყური არ დაუგდო თავის გენერლებს და სამხედრო გადაწყვეტილების მიღების ნაცვლად, ღვთის მითითების მოცდა ამჯობინა. ასევე უარი თქვა ალყის დროს მარაგის შექმნაზე და ყველას არწმუნებდა, რომ ამაზე ღმერთი იზრუნებდა. 1864 წლის 1 ივნისს მან თავი მოიკლა, ხოლო 19 ივლისს ნანკინი დაეცა. მანჯურიის 100000-ზე მეტი ადამიანი გაწყვიტა, მაგრამ ტაიპინის 14-წლიანი ომის დროს, სავარაუდოდ, სულ 20 მილიონი ადამიანი დაიღუპა. ნ. ქოთორნი. ტირანები, გვ. 115 — თბილისი, „კლიო“, 2011.
აღმოსავლეთი სეპიკი

აღმოსავლეთი სეპიკი (ინგლ. East Sepik Province) — პაპუა-ახალი გვინეის პროვინცია, რომელიც მდებარეობს ქვეყნის ჩრდილო-დასავლეთ ნაწილში. პროვინციის ადმინისტრაციის ცენტრია — ქალაქი ვევაკი, რომელიც მდებარეობს ბისმარკის ზღვის სანაპიროზე. პროვინციის საერთო ფართობია — 43 426 კმ², ხოლო მოსახლეობის რაოდენობა 2011 წლის აღწერის მიხედვით — 450 530 ადამიანი, რომელთა დიდი ნაწილი ცხოვრობს ვევაკში, ასევე მცირე დასახლებულ პუნქტებში მდინარე სეპიკის ხეობაში. პროვინციის დიდი ნაწილი მდებარეობს კუნძულზე ახალი გვინეა. ამას გარდა, მასში შედის მრავალრიცხოვანი სანაპირო კუნძულები, მათ შორის, კაირირუ და სხაუტენის კუნძულები. პროვინციის შიდა რაიონები მთიანია, დაფარულია ხშირი ტროპიკული ტყეებით. ნაპირთან ახლოს მთიანი ლანდშაფტი იცვლება დაბლობით. აქ მოედინება მდინარე სეპიკი, რომელიც, ეკოლოგიური თვალსაზრისით, სავარაუდოდ, აზია-წყნარი ოკეანის რეგიონის ყველაზე დიდი ჭარბტენიანი ტერიტორიაა, რომელზეც არ მომხდარა დამღუპველი ანთროპოგენური ზემოქმედება. მდინარეზე მდებარეობს კლაკნილების ზოლი, ანუ მეანდრი, სიგანით 5—10 კმ, რომელიც წარმოიქმნება მდინარის მთელი დინების გასწვრივ. ამას გარდა, მდინარემ წარმოქმნა დიდი ჭალები ვაკეზე ჭალიანი ჭაობებით სიგანით 70 კმ-მდე. ამავე დაბლობებში მდებარეობს მრავალრიცხოვანი (დაახლოებით 1500) მდინარის ძველი კალაპოტები და ტბები, რომელთაგან ყველაზე დიდია — ჩამბრის ტბები. ამ მიწების პირველი ევროპელი აღმომჩენები გახდნენ გერმანელი მოგზაურები და ვაჭრები. ისინი უფრო მეტად დაკავებული იყვნენ ან ვაჭრობით, ან ადგილობრივი პლანტაციების ორგანიზებით ქოქოსის პალმების მოყვანის მიზნით, რომელთა ნაყოფსაც იყენებდნენ კოპრის წარმოებისთვის, რომელიც მიდიოდა ექსპორტზე. XIX საუკუნის ბოლოსათვის თანამედროვე პროვინციის ტერიტორია გახდა გერმანიის ახალი გვინეის კოლონიის ნაწილი. 1914 წელს გერმანიის ტერიტორიები ახალ გვინეაზე გადავიდა ავსტრალიის კონტროლ ქვეშ, რომელიც 1921 წლიდან მართავდა მას ერთა ლიგის მანდატით, როგორც სამეურვეო ტერიტორიის ნაწილი. მეორე მსოფლიო ომის წლებში პროვინციის ტერიტორიაზე მიმდინარეობდა დიდი ბრძოლები ავსტრალიის და აშშ-ის ჯარებსა და იაპონიის შეიარაღებულ ძალებს შორის, რომელიც, მიუხედავად ამისა, მთლიანად განადგურდა 1945 წელს. 1975 წლიდან აღმოსავლეთი სეპიკის პროვინცია დამოუკიდებელი სახელმწიფო — პაპუა-ახალი გვინეის ნაწილია. ადგილობრივი მოსახლეობა საუბრობს 200-ზე მეტ მკვიდრ ავსტრონეზიული ენებზე. ბევრი მაცხოვრებელი თავისუფლად ლაპარაკობს ინგლისურად. ადგილობრივი ეკონომიკის საფუძველს შეადგენს სოფლის მეურნეობა. ვითარდება ტურიზმი. ↑ 1.0 1.1 1.2 Sepik River - Papua New Guinea. Adrian R. Tappin. დაარქივებულია ორიგინალიდან — 2008-07-24. ციტირების თარიღი: 2010-04-04. ↑ Papua New Guinea Tourism. East Sepik Province. დაარქივებულია ორიგინალიდან — 2010-06-18. ციტირების თარიღი: 2010-04-04. ↑ About East Sepik. Mystical Sepic. დაარქივებულია ორიგინალიდან — 2012-04-22. ციტირების თარიღი: 2010-04-04.
ანტონიო გუსმან ბლანკო

ანტონიო გუსმან ბლანკო (ესპ. Antonio Guzmán Blanco; დ. 28 თებერვალი 1829 — გ. 28 ივლისი 1899) — სამხრეთ ამერიკელი პოლიტიკოსი, დიპლომატი და პუბლიცისტი, რომელიც ვენესუელის პრეზიდენტის პოსტი სამჯერ ეკავა. 1821 წელს ესპანეთისგან დამოუკიდებლობის მოპოვებიდან ცოტა ხნის შემდეგ, ვენესუელა ხანგრძლივ სამოქალაქო ომში ჩაეფლო და რამდენიმე კაუდილიოს — იგივე სამხედრო დიქტატორის მმართველობის ქვეშ ცხოვრება მოუწია. მათ შორის ყველაზე ძლიერი — ანტონიო გუსმან ბლანკო იყო. მამამისი ცნობილი ჟურნალისტი და პოლიტიკოსი ლეოკადიო გუსმანი იყო, რომელმაც დიდგვაროვანი ბლანკოს ოჯახის შვილი შეირთო ცოლად. ბლანკო სამოქალაქო ომის დროს, ლიბერალური ფრთიდან მოვიდა ხელისფულებაში. ის პროვინციელი კაუდილიოების მხარდაჭერით სარგებლობდა და საკუთარი პოზიციები მაშინ განიმტკიცა, როცა ფინანსური რწმუნებულის რანგში ლონდონურ ბანკებთან სესხების თაობაზე მოლაპარაკებებს მართავდა. 1870 წელს მან, როგორც აღორძინების მოძრაობის ლიდერმა აიღო ხელში ძალაუფლება, ხოლო სამი წლის შემდეგ, კონსტიტუციურ პრეზიდენტად აირჩია საკუთარი თავი. მის მმართველობას ნებისმიერი სახელი შეიძლება მოვუძებნოთ, გარდა ლიბერალურისა. ის ავიწროებდა პრესას, კლავდა თავის პოლიტიკურ ოპონენტებს და თავს ესხმოდა ეკლესიას, ჩაგრავდა რელიგიურ ერთობებს და ართმევდა მათ ქონებას. ერთი ნაბიჯიც არ გადაუდგამს ღარიბ-ღატაკთა მდგომარეობის შესამსუბუქებლად, სამაგიეროდ, თავად გამდიდრდა იმ სესხების წყალობით, რომლის გამოყოფის თაობაზე მოლაპარაკებებს მართავდნენ. თავისი მმართველბოდის 19 წლიდან ბევრ დროს ევროპაში დასვენებას უთმობდა, სადაც მჭიდროდ ურთიერთობდა არისტოკრატებთან. 1889 წელს ევროპაში მისი ყოფნის დროს, ქვეყანაში სახელმწიფო გადატრიალება მოხდა და ის ძალაუფლებას ჩამოაშორეს, რის შემდეგაც, სიციცხლის ბოლო წლები, როგორც დევნილმა, პარიზში გაატარა. ნ. ქოთორნი. ტირანები, გვ. 122 — თბილისი, „კლიო“, 2011.
სიმბუ

სიმბუ (ინგლ. Chimbu Province, ტოკ-პისინის ენა — Simbu) — პაპუა-ახალი გვინეის პროვინცია. პროვინციის ფართობია — 6112 კმ², მოსახლეობის რაოდენობა 2011 წლის აღწერის მიხედვით — 376 473 ადამიანი. პროვინციის ადმინისტრაციული ცენტრი — ქალაქი კუნდიავა. პროვინცია დაარსდა 1966 წელს, რომელიც გამოეყო ისტერნ-ჰაილენდსის პროვინციას.
ისტერნ-ჰაილენდსი

ისტერნ-ჰაილენდსი (ინგლ. Eastern Highlands Province) — პაპუა-ახალი გვინეის პროვინცია, რომელიც მდებარეობს კუნძულ ახალი გვინეის შიდა ნაწილში. პროვინციაში ცხოვრობს დაახლოებით 20 პაპუასური ტომი. მათ შორის ყველაზე მრავალრიცხოვანია — ფორე. ისტერნ-ჰაილენდსის პროვინცია იყოფა 8 რაიონად. პროვინციის ადმინისტრაციულ ცენტრ გოროკაში მდებარეობს პაპუა-ახალი გვინეის ექვსიდან ერთი უნივერსიტეტი — გოროკას უნივერსიტეტი. ↑ მოსახლეობის აღწერა — (2011) Geohive
ენგა

ენგა (ინგლ. Enga Province) — პაპუა-ახალი გვინეის პროვინცია. პროვინციის ადმინისტრაციული ცენტრი — ქალაქი ვაბაგი. იმავდროულად ვაბაგი პროვინციის ყველაზე დიდი ქალაქიცაა. სხვა ორი ქალაქი, ვაპენამანდა და ლაიაგამი, მოსახლეობის რაოდენობით ახლოს დგას ადმინისტრაციულ ცენტრთან. 2011 წლის მოსახლეობის აღწერის მიხედვით პროვინციაში ცხოვრობს 432 045 ადამიანი. კომპანია Barrick Gold პროვინციის დასავლეთში აწარმოებს ოქროს მოპოვებას პორგერას საბადოზე. პროვინციაში არსებობს უნიკალური ენა — ენგა. ენგას ენა პროვინციის დასავლეთში მნიშვნელოვნად განსხვავდება მისივე ვარიანტისგან აღმოსავლეთში. პროვინცია იყოფა ოთხ რაიონად: კანდეპი კომპიამი ლაგაიპ-პორგერა ვაბაგი
საუთერნ-ჰაილენდსი

საუთერნ-ჰაილენდსი (ინგლ. Southern Highlands Province) — პაპუა-ახალი გვინეის პროვინცია. პროვინციის ადმინისტრაციული ცენტრი — ქალაქი მენდი. პაპუა-ახალი გვინეის ერთ-ერთი მჭიდროდ დასახლებული პროვინცია. 2009 წლის ივლისში გამოიცა კანონი 2012 წელს ადმინისტრაციულ-ტერიტორიული რეფორმის შესახებ. 2012 წლის 17 მაისს შეიქმნა ორი ახალი პროვინცია ჰელა და ჯივაკა. ისინი შესაბამისად გამოეყვნენ საუთერნ-ჰაილენდსის და უესტერნ-ჰაილენდსის პროვინციებს. საუთერნ-ჰაილენდსს გამოეყო ისეთი რაიონები, როგორიცაა ტარი-პორი, კომო-მაგარიმა და კორობა-კოპიაგო. საუთერნ-ჰაილენდსის პროვინციის მთებში მდებარეობს მამო-კანანდა — პაპუა-ახალ გვინეაში ყველაზე გრძელი მღვიმე. ↑ WORLDS LONGEST CAVES დაარქივებული 2021-05-09 საიტზე Wayback Machine. , Compiled by: Bob Gulden.
უესტერნ-ჰაილენდსი

უესტერნ-ჰაილენდსი (ინგლ. Western Highlands Province) — პაპუა-ახალი გვინეის პროვინცია. პროვინციის ადმინისტრაციული ცენტრი — ქალაქი მაუნტ-ჰაგენი. პაპუა-ახალი გვინეის ერთ-ერთი მჭიდროდ დასახლებული პროვინცია. პროვინციის დასავლეთ ნაწილში მოჰყავთ ჩაი და ყავა. პაპუა-ახალი გვინეის ყველაზე მაღალი მთა — ვილჰელმი, მდებარეობს უესტერნ-ჰაილენდსის პროვინციის ტერიტორიაზე. 2009 წლის ივლისში გამოიცა კანონი 2012 წელს ადმინისტრაციულ-ტერიტორიული რეფორმის შესახებ. 2012 წლის 17 მაისს შეიქმნა ორი ახალი პროვინცია ჰელა და ჯივაკა. ისინი შესაბამისად გამოეყვნენ საუთერნ-ჰაილენდსის და უესტერნ-ჰაილენდსის პროვინციებს. უესტერნ-ჰაილენდს გამოეყო ისეთი რაიონები, როგორიცაა ჯიმი, ვაგი და კამბია. ↑ მოსახლეობის აღწერა — (2011) Geohive
გრიგოლ გაგუა

გრიგოლ ათანასეს ძე გაგუა (დ. 3 დეკემბერი, 1915, ფოთი, საქართველო — გ. 19 აგვისტო, 2002, ქობულეთი, საქართველო) — ქართველი და საბჭოთა ფეხბურთელი და მწვრთნელი. თამაშობდა როგორც მცველის, ასევე, ნახევარმცველის პოზიციაზე. 1936–1951 წლებში იცავდა თბილისის „დინამოს“ ღირსებას. საბჭოთა კავშირის ორგზის ვიცე-ჩემპიონი (1939, 1940) და ორგზის ბრინჯაოს პრიზიორი (1946, 1947). საბჭოთა კავშირის თასის ორგზის ფინალისტი (1937, 1946). საბჭოთა კავშირის სპორტის დამსახურებული ოსტატი (1948). დინამოელთა მიერ საკავშირო პირველობის უმაღლესი ლიგის ფარგლებში ჩატარებული პირველი მატჩის მონაწილე. საბჭოთა კავშირის უმაღლეს ლიგაში ჩაატარა 155 მატჩი (2 გოლი). იყო ზუგდიდის „დინამოს“ (1951–1952) და თბილისის საფეხბურთო სკოლის — „ნორჩი დინამოელის“ მთავარი მწვრთნელი (1954–1976), სადაც ნიჭიერ ფეხბურთელთა რამდენიმე თაობა აღზარდა. დინამო თბილისი საბჭოთა კავშირის ჩემპიონატი ვიცე-ჩემპიონი: 1939, 1940 ბრინჯაოს პრიზიორი: 1946, 1947 საბჭოთა კავშირის თასი ფინალისტი: 1937, 1946 საბჭოთა კავშირის სპორტის დამსახურებული ოსტატი: 1948 № 555 ენციკლოპედია „საქართველო“, ტ. 1, თბ., 1997. — გვ. 530. ბერიშვილი, ელგუჯა (2013). ქართული სპორტის ოქროს წიგნი. თბ.: პალიტრა L.  ტორაძე, გულბათ (2013). ქართული ფეხბურთი ჩემს ცნობიერებაში. თბ.: ფავორიტი პრინტი.  ტორაძე, გულბათ (1997). ქართული ფეხბურთი : მოთამაშეები, გუნდები, წარსულის ფურცლები. თბ..  გაგუა, ოთარ (1990). ბორის პაიჭაძე. თბ.: საქ.კპ ცკ-ის გამ-ბა.  ტორაძე, გულბათ (1987). ქართული ფეხბურთის დიდოსტატები. თბ.: საბჭ. საქართველო.  ღოღობერიძე, ავთანდილ (1963). ბურთით ცხრა მთას იქით. თბ.: საქ. ჟურნალისტთა კავშირი.  პაიჭაძე, ბორის (1960). ბრძოლა ოქროს ქალღმერთისათვის. თბ.: ნაკადული.  თედორაძე, ზურაბ, თბილისის „დინამო“ ციფრებში, 1936–1989, თბ.: სტამბა–96, 1999. თედორაძე, ზურაბ, თბილისის „დინამო“ : ციფრები, ფაქტები, კომენტარები, 1936–1989, თბ., 2002. თედორაძე, ზურაბ, საკლუბო გუნდების შედეგები სსრ კავშირის ჩემპიონატებში : უმაღლესი ლიგა, 1936–1991, თბ., 2001. Шваб, П.Г. Энциклопедия советского футбола. Том 1. — Черновцы: Раенная типография, 1994. — 104 c. ციფრული ფოტომატიანე „ივერიელი“ გრიგოლ გაგუა — საქართველოს ბიოგრაფიული ლექსიკონი გრიგოლ გაგუა — ბიოგრაფიული ლექსიკონი გრიგოლ გაგუა — ქართული სპორტი თბილისის „დინამოს“ ოფიციალური საიტი სპორტის და ახალგაზრდობის საქმეთა სამინისტრო ↑ Grigol Gagua (1915–2002) — FC Dinamo Tbilisi Defender. ↑ Динамо (Тбилиси) 2–2 Динамо (Киев). fc-dynamo.ru. ↑ Динамо (Тб.) 2–2 Динамо (Киев). Footballfacts.ru. ↑ «Спартак» Москва 3–2 «Динамо» Тб. / Кубок СССР 1946
The Singles 81→85

The Singles 81→85 — ინგლისური ელექტრონული ჯგუფ Depeche Mode-ის სინგლების კომპილაცია. იგი გამოვიდა 1985 წელს. თავდაპირველად დისკი ჩრდილოეთ ამერიკაში არ გამოცემულა, ჩაენაცვლა რა Catching Up with Depeche Mode. 1998 წელს, როდესაც გამოიცა The Singles 86–98, The Singles 81→85 ასევე გამოვიდა, რემასტერის სახით და განსხვავებული გარეკანით. 1998 წლის გამოცემაში აგრეთვე არის ორი დამატებითი სიმღერა. ინფორმაცია ალბომის შესახებ ჯგუფის ოფიციალურ საიტზე ↑ Raggett, Ned. Depeche Mode: The Singles 81>85 > Review AllMusic-ზე. ციტირების თარიღი: 14 June 2011.
ჰელა (პაპუა-ახალი გვინეა)

ჰელა (ინგლ. Hela Province) — პაპუა-ახალი გვინეის პროვინცია. პროვინციის ადმინისტრაციული ცენტრი — ქალაქი ტარი. პროვინციის ფართობი შეადგენს 10 500 კმ²-ს. მდებარეობს კუნძულ ახალ გვინეაზე, ქვეყნის ცენტრალურ ნაწილში, ადმინისტრაციულად ეკუთვნის ჰაილენდსის რეგიონს. ჩრდილოეთით ესაზღვრება აღმოსავლეთი სეპიკის პროვინციას, აღმოსავლეთით — ენგას პროვინციას, სამხრეთ-აღმოსავლეთით და სამხრეთით — საუთერნ-ჰაილენდსის პროვინციას, დასავლეთით — დასავლეთის პროვინციას (ფლაი) და სანდაუნის (დასავლეთი სეპიკი) პროვინციებს. ყველაზე დიდი მდინარეებია: სტრიკლენდი (620 კმ), რომლის ზედა დინება მდებარეობს პროვინციის ჩრდილოეთ ნაწილში; კიკორი (405 კმ), რომელიც მოედინება პროვინციის სამხრეთით, თავიდან დასავლეთ, ხოლო შემდეგ სამხრეთ და სამხრეთ-აღმოსავლეთ მიმართულებით. პროვინციის ყველაზე უფრო მაღალი მწვერვალია მთა კარომა (3623 მეტრი). 2009 წლის ივლისში გამოიცა კანონი 2012 წელს ადმინისტრაციულ-ტერიტორიული რეფორმის შესახებ, რომლის თანახმადაც ჰელას პროვინცია უნდა შექმნილიყო საუთერნ-ჰაილენდსის პროვინციიდან ტარი-პორის, კომო-მაგარიმას და კორობა-კოპიაგოს რაიონების გამოყოფის გზით. ოფიციალურად პროვინცია შეიქმნა 2012 წლის 17 მაისს. პროვინციის ტერიტორია იყოფა სამ რაიონად: ტარი-პორი, კომო-მაგარიმა და კორობა-კოპიაგო. თავის მხრივ თითოეული რაიონი შედგება ადგილობრივი მმართველობის რამდენიმე ერთეულისაგან (LLG). ↑ Southern Highlands Province. The National Research Institute (March 2010). დაარქივებულია ორიგინალიდან — 2013-07-22. ციტირების თარიღი: 29-06-2012. ↑ Mount Karoma, Papua New Guinea (ინგლისური) ↑ «PNG to create two new provinces», Sydney Morning Herald, July 15, 2009 (ინგლისური) ↑ «PNG'S new province Hela, Jiwaka declared» დაარქივებული 2012-07-24 საიტზე Wayback Machine. , The National, 17 May 2012 (ინგლისური) ↑ პაპუა-ახალი გვინეის რაიონები — statoids.com(ინგლისური) ↑ LLG Names List. SOUTHERN HIGHLANDS PROVINCE. დაარქივებულია ორიგინალიდან — 2007-09-29. ციტირების თარიღი: 2014-11-20.
ჯივაკა

ჯივაკა (ინგლ. Jiwaka Province) — პაპუა-ახალი გვინეის პროვინცია. პროვინციის ადმინისტრაციული ცენტრი — ქალაქი მინი. პროვინციის ფართობი შეადგენს 4798 კმ²-ს. მდებარეობს კუნძულ ახალ გვინეაზე, ქვეყნის ცენტრალურ ნაწილში, ადმინისტრაციულად ეკუთვნის ჰაილენდსის რეგიონს. ჩრდილოეთით ესაზღვრება მადანგის პროვინციას, აღმოსავლეთით — სიმბუს პროვინციას, სამხრეთით — საუთერნ-ჰაილენდსის პროვინციას, დასავლეთით — უესტერნ-ჰაილენდსის პროვინციას. პროვინციის ტერიტორიის სიგრძე დასავლეთიდან აღმოსავლეთისკენ შეადგენს, დაახლოებით, 60 კმ-ს, ჩრდილოეთიდან სამხრეთისაკენ — 130 კმ-ს. პროვინციის ჩრდილო-აღმოსავლეთით მდებარეობს ბისმარკის ქედის სამხრეთი ფერდობები. სამხრეთით კი პროვინციაში ყველაზე მაღალი და პაპუა-ახალ გვინეაში მეხუთე კუბორის მწვერვალი, კაბანგამას მთით (4104 მეტრი). 2009 წლის ივლისში გამოიცა კანონი 2012 წელს ადმინისტრაციულ-ტერიტორიული რეფორმის შესახებ, რომლის თანახმადაც ჯივაკას პროვინცია უნდა შექმნილიყო უესტერნ-ჰაილენდსის პროვინციიდან ჯიმის (Jimi), ანგლიმპ-საუტ-ვაგის (Anglimp-South Wahgi) და ნორტ-ვაგის (North Wahgi) რაიონების გამოყოფის გზით. ოფიციალურად პროვინცია შეიქმნა 2012 წლის 17 მაისს. პროვინციის ტერიტორია იყოფა სამ რაიონად: ჯიმი, ანგლიმპ-საუტ-ვაგი და ნორტ-ვაგი. თავის მხრივ თითოეული რაიონი შედგება ადგილობრივი მმართველობის რამდენიმე ერთეულისაგან (LLG). ↑ 1.0 1.1 Western Highlands Province. The National Research Institute (March 2010). დაარქივებულია ორიგინალიდან — 2013-07-22. ციტირების თარიღი: 30-06-2012. ↑ Mount Kabangama, Papua New Guinea (ინგლისური) ↑ «PNG to create two new provinces», Sydney Morning Herald, July 15, 2009 (ინგლისური) ↑ «PNG'S new province Hela, Jiwaka declared» დაარქივებული 2012-07-24 საიტზე Wayback Machine. , The National, 17 May 2012 (ინგლისური) ↑ პაპუა-ახალი გვინეის რაიონები — statoids.com (ინგლისური) ↑ LLG Names List. SOUTHERN HIGHLANDS PROVINCE. დაარქივებულია ორიგინალიდან — 2007-09-29. ციტირების თარიღი: 2014-11-20.
ჩირიმოტოს რაიონი

ჩირიმოტოს რაიონი (ესპ. Distrito de Chirimoto) — რაიონი პერუში, ამასონასის რეგიონის როდრიგეს-დე-მენდოსას პროვინციაში. მდებარეობს ზღვის დონიდან 2 000 მეტრზე. 2007 წლის მონაცემებით, მოსახლეობა 1 842 ადამიანს შეადგენდა, სიმჭიდროვე 12.04 ადამიანი კმ²-ზე. ფართობი 153 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული სამსახური დაარქივებული 1997-04-12 საიტზე Wayback Machine.
კოჩამალის რაიონი

კოჩამალის რაიონი (ესპ. Distrito de Cochamal) — რაიონი პერუში, ამასონასის რეგიონის როდრიგეს-დე-მენდოსას პროვინციაში. მდებარეობს ზღვის დონიდან 1.620 მეტრზე. 2007 წლის მონაცემებით, მოსახლეობა 545 ადამიანს შეადგენდა, სიმჭიდროვე 2.73 ადამიანი კმ²-ზე. ფართობი 199.44 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული სამსახური დაარქივებული 1997-04-12 საიტზე Wayback Machine.
უამბოს რაიონი

უამბოს რაიონი (ესპ. Distrito de Huambo) — რაიონი პერუში, ამასონასის რეგიონის როდრიგეს-დე-მენდოსას პროვინციაში. მდებარეობს ზღვის დონიდან 1 630 მეტრზე. 2007 წლის მონაცემებით, მოსახლეობა 3 168 ადამიანს შეადგენდა, სიმჭიდროვე 31.82 ადამიანი კმ²-ზე. ფართობი 99.56 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული სამსახური დაარქივებული 1997-04-12 საიტზე Wayback Machine.
ლიმაბამბის რაიონი

ლიმაბამბის რაიონი (ესპ. Distrito de Limabamba) — რაიონი პერუში, ამასონასის რეგიონის როდრიგეს-დე-მენდოსას პროვინციაში. მდებარეობს ზღვის დონიდან 1.680 მეტრზე. 2007 წლის მონაცემებით, მოსახლეობა 2 629 ადამიანს შეადგენდა, სიმჭიდროვე 8.27 ადამიანი კმ²-ზე. ფართობი 317.88 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული სამსახური დაარქივებული 1997-04-12 საიტზე Wayback Machine.
აფილია

აფილია (ბერძ. a — უარყოფის ნაწილაკი და ბერძ. phyllon — ფოთოლი) — უფოთლობა, ფოთლების სრული რედუქცია. აფილია ახასიათებს საქსაულს, ჯუზღუნს და სხვა ფსამოფიტებს. აფილური მცენარეების ფოტოსინთეზში მთავარ როლს მწვანე ღეროები ასრულებს. ქართული საბჭოთა ენციკლოპედია, ტ. 2, თბ., 1977. — გვ. 17.
ლონგარის რაიონი

ლონგარის რაიონი (ესპ. Distrito de Longar) — რაიონი პერუში, ამასონასის რეგიონის როდრიგეს-დე-მენდოსას პროვინციაში. მდებარეობს ზღვის დონიდან 1 747 მეტრზე. 2007 წლის მონაცემებით, მოსახლეობა 1 747 ადამიანს შეადგენდა, სიმჭიდროვე 26.37 ადამიანი კმ²-ზე. ფართობი 66.24 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული სამსახური დაარქივებული 1997-04-12 საიტზე Wayback Machine.
მარისკალ-ბენავიდესის რაიონი

მარისკალ-ბენავიდესის რაიონი (ესპ. Distrito de Mariscal Benavides) — რაიონი პერუში, ამასონასის რეგიონის როდრიგეს-დე-მენდოსას პროვინციაში. მდებარეობს ზღვის დონიდან 1 700 მეტრზე. 2007 წლის მონაცემებით, მოსახლეობა 1 496 ადამიანს შეადგენდა, სიმჭიდროვე 8.49 ადამიანი კმ²-ზე. ფართობი 176.18 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული სამსახური დაარქივებული 1997-04-12 საიტზე Wayback Machine.
მილპუკის რაიონი

მილპუკის რაიონი (ესპ. Distrito de Milpuc) — რაიონი პერუში, ამასონასის რეგიონის როდრიგეს-დე-მენდოსას პროვინციაში. მდებარეობს ზღვის დონიდან 1 552 მეტრზე. 2007 წლის მონაცემებით, მოსახლეობა 6 711 ადამიანს შეადგენდა, სიმჭიდროვე 250.41 ადამიანი კმ²-ზე. ფართობი 26.8 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული სამსახური დაარქივებული 1997-04-12 საიტზე Wayback Machine.
ომიის რაიონი

ომიის რაიონი (ესპ. Distrito de Omia) — რაიონი პერუში, ამასონასის რეგიონის როდრიგეს-დე-მენდოსას პროვინციაში. მდებარეობს ზღვის დონიდან 1 395 მეტრზე. 2007 წლის მონაცემებით, მოსახლეობა 7 053 ადამიანს შეადგენდა, სიმჭიდროვე 40.27 ადამიანი კმ²-ზე. ფართობი 175.13 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული სამსახური დაარქივებული 1997-04-12 საიტზე Wayback Machine.
სან-ნიკოლასის რაიონი

სან-ნიკოლასის რაიონი (ესპ. Distrito de San Nicolás) — რაიონი პერუში, ამასონასის რეგიონის როდრიგეს-დე-მენდოსას პროვინციაში. მდებარეობს ზღვის დონიდან 1 295 მეტრზე. 2007 წლის მონაცემებით, მოსახლეობა 4 837 ადამიანს შეადგენდა, სიმჭიდროვე 23.48 ადამიანი კმ²-ზე. ფართობი 206.01 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული სამსახური დაარქივებული 1997-04-12 საიტზე Wayback Machine.
სანტა-როსას რაიონი

სანტა-როსას რაიონი (ესპ. Distrito de Santa Rosa) — რაიონი პერუში, ამასონასის რეგიონის როდრიგეს-დე-მენდოსას პროვინციაში. მდებარეობს ზღვის დონიდან 1 780 მეტრზე. 2007 წლის მონაცემებით, მოსახლეობა 540 ადამიანს შეადგენდა, სიმჭიდროვე 15.83 ადამიანი კმ²-ზე. ფართობი 34.11 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული სამსახური დაარქივებული 1997-04-12 საიტზე Wayback Machine.